Document ID: 32002R0221

Uredba Komisije (ES) št. 221/2002
z dne 6. februarja 2002
o spremembi Uredbe (ES) št. 466/2001 o določitvi mejnih vrednosti nekaterih kontaminatov v živilih
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v živilih [1] in zlasti člena 2(3) Uredbe,
ob upoštevanju naslednjega:
(1) Skladno z Uredbo (EGS) št. 315/93 je treba zaradi varovanja javnega zdravja določiti mejne vrednosti kontaminatov v živilih.
(2) Uredba Komisije (ES) št. 466/2001 [2], kakor je bila spremenjena z Uredbo Sveta (ES) št. 2375/2001 [3], določa mejne vrednosti nekaterih kontaminatov v živilih, ki veljajo od 5. aprila 2002. Zlasti Priloga I k Uredbi določa mejne vrednosti za svinec, kadmij in živo srebro v različnih ribiških proizvodih.
(3) Za varovanje javnega zdravja je bistvenega pomena, omejiti vsebnost onesnaževalcev na toksikološko sprejemljivo. Mejne vrednosti za svinec, kadmij in živo srebro morajo biti varne in tako nizko določene, da jih je še mogoče razumno doseči (ALARA) na podlagi dobre proizvodne in kmetijske oz. ribiške prakse. Na podlagi novih analitičnih podatkov je treba spremeniti ustrezne določbe Priloge I k Uredbi (ES) št. 466/2001 za te onesnaževalce v različnih ribiških proizvodih. Spremenjene določbe ohranjajo visoko raven varovanja zdravja potrošnikov.
(4) Ukrepi, predvideni s to uredbo, so v skladu z mnenjem Stalnega odbora za živila -
SPREJELA NASLEDNJO UREDBO:
Člen 1
Priloga I k Uredbi (ES) št. 466/2001 se spremeni v skladu s Prilogo k tej Uredbi.
Člen 2
Ta uredba začne veljati 20. dan po objavi v Uradnem listu Evropskih skupnosti.
Uporablja se od 5. aprila 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. februarja 2002

Labels: 0
3
17
20